CELEX: 62016FN0008
Language: hu
Date: 2016-02-05 00:00:00
Title: F-8/16. sz. ügy: 2016. február 5-én benyújtott kereset – ZZ kontra EMA

25.4.2016   
            
            
               HU
            
            
               Az Európai Unió Hivatalos Lapja
            
            
               C 145/39
            
         2016. február 5-én benyújtott kereset – ZZ kontra EMA
   (F-8/16. sz. ügy)
   (2016/C 145/48)
   Az eljárás nyelve: francia
   
      Felek
   
   
      Felperes: ZZ (képviselők: L. Levi és A. Blot ügyvédek)
   
      Alperes: Európai Gyógyszerügynökség (EMA)
   
      A jogvita tárgya és leírása
   
   A felperes 2014. évi értékelő jelentésének és a munkaszerződés megkötésére jogosult hatóság 2015. április 1-jei azon határozatának megsemmisítése, amelyben nem hosszabbították meg a felperes ideiglenes alkalmazotti szerződését, valamint az állítólagosan bekövetkezett nem vagyoni kár megtérítése iránti kérelem.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a felperes 2014. február 16. és 2014. december 31. közötti időszakra vonatkozó értékelő jelentését, amelyet a fellebbviteli értékelő (Assessor) 2015. március 31-én véglegesített és a felperes 2015. április 14-én ellenjegyzett;
            
         
               —
            
            
               a Közszolgálati Törvényszék semmisítse meg a munkaszerződés megkötésére jogosult hatóság 2015. április 1-jei azon határozatát, amelyben nem hosszabbították meg a felperes ideiglenes alkalmazotti szerződését;
            
         
               —
            
            
               a Közszolgálati Törvényszék semmisítse meg a munkaszerződés megkötésére jogosult hatóság 2015. október 26-i azon határozatát, amelyben elutasította a felperes 2015. június 30-i, a fenti határozatokkal szemben benyújtott két panaszát;
            
         
               —
            
            
               a Közszolgálati Törvényszék ítéljen meg a felperesnek 10 000 euró kártérítést;
            
         
               —
            
            
               a Közszolgálati Törvényszék az alperest kötelezze a költségek viselésére.